Folikulitída
Dobry den, prosim Vas co je vhodne na zapal vlasových vackov na intimnych partiach?Dakujem za odpoved
Dobrý deň.
Ďakujeme za Vašu otázku.
Folikulitídy sú hnisavé zápaly vlasových a chlpových folikulov, prípadne ich okolia. Z voľnopredajných liekov je možné použiť
Ialugen plus
. Liek obsahuje dve liečivá: hyaluronan sodný (t. j. sodnú soľ kyseliny hyalurónovej) a striebornú soľ sulfadiazínu. Patrí do skupiny liekov s obsahom antibiotík, ktoré sa používajú pri niektorých ochoreniach kože, pričom je vhodný aj na folikulitídu v oblasti intímnych partií. Krém si aplikujte v hrúbke 2-3 mm 2x denne. V aplikácii je potrebné pokračovať bez prerušenia až do úplného zahojenia rany.
Ak sa príznaky nezlepšia do 3 dní, alebo sa zhoršia, je potrebné poradiť sa s lekárom.
Prajem pekný zvyšok dňa.
S pozdravom
Mgr. Barbora Bičanovská